Jaman saiki, kimono bentuké kaya huruf "T", mirip mantel kang lengené dawa lan ana krahé.[1] Dawané kimono digawé nganti ing sikil bagéyan ngisor.[1] Wong wadon kang nganggo kimono bentuké klambiné ya iku klambi terusan, ananging wong lanang nggunakaké kimono kang bentuké stelan.[1] Krah bagéyan tengen kuduné ana ing ngisor krah bagéyan tengen.[1] Sabuk kain kang diarani obi dianggo ing bagéyan weteng utawa bangkékan lan ditaléni ing bagéyan geger.[1] Nalika nganggo kimono uga kudu nganggo zōri utawa geta kanggo nutup tlapakan sikil.[1]